Pa erruas Gradlon war an aod, war ar Menez Hom, en doa kollet e verch Dahud hag e gêrbenn Is.    Debret gant ar glachar ez eas da vevañ da vanati Landevenneg gant menech Sant Gwennole. Hiziv e weler delwenn ar roue Gradlon dirak iliz-veur Kemper, kêrbenn nevez Bro-Gerne. De verch Dahud avat neus bet savet delwenn ebet. Hervez lod e vefe deuet da vezañ ur vorganez. Pesketourien ar chornad a ziwall atav pa glevont kleier kêr Is, gant aon da vezañ boemet ganti.